
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 112 

3 Μαΐου 2012 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

61 Τροποποίηση διατάξεων του Π.Δ. 50/2008 (Α' 81) 
«Φοίτηση και Αξιολόγηση των μαθητών του Επαγ¬ 
γελματικού Λυκείου (ΕΠΑ.Λ.)» όπως τροποποιήθηκε 
και συμπληρώθηκε από το Π.Δ. 43/2010 (Α' 86) «Τρο¬ 
ποποίηση και συμπλήρωση του Π.Δ. 50/2008 (ΦΕΚ 
81 Α') “Φοίτηση και Αξιολόγηση των μαθητών του 


Επαγγελματικού Λυκείου (ΕΠΑ.Λ.)”». 1 

62 Καταγραφή, αποτύπωση και τεκμηρίωση άυλων 
πολιτιστικών αγαθών. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 61 
Τροποποίηση διατάξεων του Π.Δ. 50/2008 (Α' 81) «Φοίτηση 
και Αξιολόγηση των μαθητών του Επαγγελματικού Λυ¬ 
κείου (ΕΠΑ.Λ.)» όπως τροποποιήθηκε και συμπληρώ¬ 
θηκε από το Π.Δ. 43/2010 (Α' 86) «Τροποποίηση και 
συμπλήρωση του Π.Δ. 50/2008 (ΦΕΚ 81 Α') “Φοίτηση 
και Αξιολόγηση των μαθητών του Επαγγελματικού 
Λυκείου (ΕΠΑ.Λ.)”». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 18 του Ν. 3475/ 
2006 (146 Α') «Οργάνωση και λειτουργία της δευτερο¬ 
βάθμιας επαγγελματικής εκπαίδευσης και άλλες δια¬ 
τάξεις». 

2. Τις διατάξεις της παρ. 7 του άρθρου 47 του 
Ν. 3848/2010 (71 Α') «Αναβάθμιση του ρόλου του εκπαι¬ 
δευτικού - καθιέρωση κανόνων αξιολόγησης και αξιο¬ 
κρατίας στην εκπαίδευση και λοιπές διατάξεις». 

3. Τις διατάξεις του άρθρου 26 του νόμου 1566/1985 
(167 Α') «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης και άλλες διατάξεις». 

4. Τις διατάξεις της παρ. 1 του άρθρου 7 του Ν. 1894/ 
1990 (110 Α'), όπως αντικαταστάθηκε από την παρ. 4 του 
άρθρου 46 του Ν. 2413/1996 (124 Α'). 


5. Τις διατάξεις του άρθρου 90 του κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
(98 Α'). 

6. Τις διατάξεις του Π.Δ. 22/2012 «Διορισμός Υπουργών 
και Υφυπουργού» (47 Α'). 

7. Τις διατάξεις της υπ’ αριθμ. 27528/ΣΤ5/15-03-2012 
κοινής απόφασης του Πρωθυπουργού και της Υπουρ¬ 
γού Παιδείας, Δια Βίου Μάθησης και Θρησκευμάτων 
«Ανάθεση αρμοδιοτήτων στην Υφυπουργό Παιδείας, Δια 
Βίου Μάθησης και Θρησκευμάτων Παρασκευή Χριστο- 
φίλσπούλου» (763 Β'). 

8. Τις διατάξεις της υπ’ αριθμ. 73030/Γ2/30-06-2011 Υ.Α. 
(1643 Β') με θέμα: «Τρσποποίηση της υπ’ αριθμ. 111276/ 
Γ2/08-10-2007 Υ.Α. «Ωρολόγιο Πρόγραμμα της Α', Β' και Γ' 
Τάξης Ημερησίων ΕΠΑ.Λ» (2057 Β') και 138011/Γ2/3-12-2007 
Υ.Α. «Ωρολόγιο Πρόγραμμα της Α',Β',Γ' και Δ’ Τάξης 
Εσπερινών ΕΠΑ.Λ. (ΦΕΚ 26/Β'/2008)» όπως διορθώθηκε 
στο ΦΕΚ 2132 Β'. 

9. Το γεγονός ότι το Υπουργείο Παιδείας, Δια Βίου 
Μάθησης και Θρησκευμάτων σύμφωνα με τσ υπ’ αριθμ. 
πρωτ. 138026/Γ2/30-11-2011 έγγραφο του ζήτησε από το 
Παιδαγωγικό Ινστιτούτο την εισήγηση τσυ σχετικά με την 
αξιολόγηση των μαθητών του Επαγγελματικού Λυκείου. 

10. Το γεγονός ότι, μετά την αποστολή του υπ’ αριθ. 
πρωτ. 138026/Γ2/30-11-2011 εγγράφου, πέρασε άπρακτη 
η καταληκτική ημερομηνία γνωμοδότησης του Παιδα¬ 
γωγικού Ινστιτούτου. 

11. Τη με αριθμό Δ77/2012 γνωμοδότηση του Συμβου¬ 
λίου Επικρατείας. 

12. Το γεγονός ότι από τις διατάξεις του παρόντος 
διατάγματος δεν» προκαλείται δαπάνη σε βάρσς του 
κρατικού προϋπολογισμού για το τρέχον και τα επόμενα 
οικονομικά έτη. 

13. Μετά από πρόταση της Υφυπουργού Παιδείας, Δια 
Βίου Μάθησης και Θρησκευμάτων, αποφασίζουμε: 

Τροποποιούμε τις διατάξεις του Π.Δ. 50/2008 (Α' 81) 
«Φοίτηση και Αξιολόγηση των μαθητών του Επαγγελ¬ 
ματικού Λυκείου (ΕΠΑ.Λ.)» όπως τροποποιήθηκε και συ¬ 
μπληρώθηκε από τσ Π.Δ. 43/2010 (Α' 86) «Τρσποποίηση 
και συμπλήρωση τσυ Π.Δ. 50/2008 (ΦΕΚ 81 Α') “Φσίτηση 
και Αξιολόγηση των μαθητών τσυ Επαγγελματικού Λυ¬ 
κείου (ΕΠΑ.Λ.)’’» ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 1 

1. Το άρθρο 3 του Π.Δ. 50/2008 «Χαρακτηρισμός των 
διδασκόμενων μαθημάτων» αντικαθίσταται ως ακο¬ 
λούθως: «1. Τα μαθήματα του ΕΠΑ.Λ. κατανέμονται 
σε μαθήματα Γενικής Παιδείας, Βασικών Δεξιοτήτων, 
Επιλογής, Υποστήριξης και σε μαθήματα Τομέων και 
Ειδικοτήτων. Τα μαθήματα των Τομέων και Ειδικοτή¬ 
των χαρακτηρίζονται ως θεωρητικά, εργαστηριακά, 
σχεδιαστικά και μικτά (με θεωρητικό και εργαστηριακό 
μέρας). 

Στα μαθήματα Γ ενικής Παιδείας περιλαμβάνονται και 
μαθήματα τα οποία χωρίζονται σε κλάδους. 

Τα μαθήματα θεωρούνται: 
α) Μη γραπτώς εξεταζόμενα 
β) Γραπτώς εξεταζόμενα 
Τα μη γραπτώς εξεταζόμενα μαθήματα είναι: 
α) Η Φυσική Αγωγή 
β) Η ερευνητική Εργασία (ρΓοίθοΙ) 
γ) Τα μαθήματα Υποστήριξης 
Όλα τα υπόλσιπα μαθήματα θεωρσύνται γραπτώς 
εξεταζόμενα. 

2. Το μάθημα της Ελληνικής Γλώσσας της Α' τάξης 
χωρίζεται σε δύο κλάδους: 

α) Νέα Ελληνική Γλώσσα και 
β) Νέα Ελληνική λογοτεχνία. 

Το μάθημα των Μαθηματικών της Α' τάξης χωρίζεται 
σε δύο κλάδους: 
α) Άλγεβρα και 
β) Γεωμετρία. 

Το μάθημα των Φυσικών Επιστημών της Α' τάξης χω¬ 
ρίζεται σε δύο κλάδους: 
α) Φυσική και 
β) Χημεία. 

3. Τα μαθήματα Υποστήριξης της Α' τάξης είναι τα 
εξής: 

α) Νέα Ελληνική Γλώσσα 
β) Μαθηματικά.». 

2. Το άρθρο 4 του Π.Δ. 50/2008 αντικαθίσταται ως 
ακολούθως: 

«Τρόπος αξιολόγησης Μικτών Μαθημάτων, Μαθημά¬ 
των Γενικής Παιδείας με κλάδους. Μαθημάτων Υπο¬ 
στήριξης, Μαθήματος Ερευνητικής εργασίας ανά τε¬ 
τράμηνο». 

1. Τα μικτά μαθήματα (θεωρητικό και εργαστηριακό 
μέρος) εξετάζονται και βαθμολογούνται χωριστά για 
κάθε μέρος τους. Ο τελικός βαθμός στο μάθημα αυτό 
είναι ο μέσος όρος (Μ.Ο.) του θεωρητικού και του εργα¬ 
στηριακού μέρους και ως βαθμολογία του μαθήματος 
καταχωρίζεται ένας βαθμός. Τα μάθημα σε κάθε περί¬ 
πτωση θεωρείται ενιαίο. 

2. Κάθε κλάδος μαθήματος εξετάζεται και βαθμολο¬ 
γείται χωριστά ανά τετράμηνο. 

3. Τα μαθήματα Υποστήριξης εξετάζονται και βαθμο¬ 
λογούνται χωριστά ανά τετράμηνο. 

4. Το μάθημα Ερευνητική Εργασία (Ργο]θοΙ) εξετάζεται 
και βαθμολογείται χωριστά ανά τετράμηνο.». 

3. Η παράγραφος 2 του άρθρου 5 του Π.Δ.50/2008 
αντικαθίσταται ως ακολούθως: «2. Οι προφορικοί βαθμοί 
της αξιολόγησης των μαθητών δίνονται σε ακέραιους 
αριθμούς. Ο μέσος όρος των προφορικών βαθμολογιών 
των δύο τετραμήνων των μαθημάτων που δεν έχουν 


κλάδους αποτελεί τον ετήσιο προφορικό βαθμό του 
μαθητή σε κάθε μάθημα και δίνεται με προσέγγιση 
δεκάτου. Ως τελικός βαθμός κάθε κλάδσυ σρίζεται σ 
Μέσσς Όρος (Μ.Ό) του Ετήσιου Προφορικού Βαθμού 
του με τον αντίστοιχο Γραπτό βαθμό και δίνεται με 
προσέγγιση δεκάτου.». 

4. Το άρθρο 6 του Π.Δ.50/2008 αντικαθίσταται ως 
ακολούθως: 

«Μαθήματα Υποστήριξης- Ερευνητική Εργασία 
(ΡΓΟ]θθί). 

Α. Μαθήματα Υποστήριξης 

1. Στην αρχή του σχολικού έτους διεξάγεται υπο¬ 
χρεωτικά στην Α' τάξη γραπτή διαγνωστική δοκιμα¬ 
σία (τεστ) στα μαθήματα Νέα Ελληνική Γλώσσα και 
Μαθηματικά. 

2. Συγκεκριμένα για τη Νέα Ελληνική Γλώσσα, το δι¬ 
αγνωστικό τεστ θα πρέπει να περιλαμβάνει ένα απλό 
κείμενο (δοκίμιο, άρθρο, επιστολή) και ασκήσεις. 

3. Σκσπός της διαγνωστικής δοκιμασίας είναι η αποτί¬ 
μηση και καταγραφή των βασικών γνώσεων των μαθητών 
στις προηγσύμενες εκπαιδευτικές βαθμίδες πσυ είναι 
απαραίτητες για την υποστήριξη της εκπαιδευτικής τους 
πορείας στοχεύοντας στην υποστήριξη των μαθητών 
μέσω της παρακολούθησης των μαθημάτων Υποστήριξης 
«Νέα Ελληνική Γλώσσα» και « Μαθηματικά». 

4. Η διαδικασία της γραπτής διαγνωστικής δοκιμασί¬ 
ας (τεστ) και η διόρθωση των γραπτών των μαθητών 
θα πρέπει να έχει ολοκληρωθεί υποχρεωτικά για κάθε 
σχολική μονάδα έως 15 Όκτωβρίου. 

5. Η συμμετοχή στη γραπτή διαγνωστική δσκιμα- 
σία είναι υποχρεωτική για όλους τους μαθητές της 
Α' τάξης των ΕΠΑ.Α. Η κατανομή των μαθητών στα 
μαθήματα Υποστήριξης συμπίπτει με εκείνη των υπο¬ 
λοίπων μαθημάτων. Εξαιρούνται μόνο οι μαθητές που 
πληρούν το κριτήριο επιτυχίας, ήτοι συνολικό τελικό 
βαθμό μεγαλύτερο ή ίσο του δεκατέσσερα (14), στη 
γραπτή διαγνωστική δοκιμασία όπως αυτό ορίζεται από 
τις οδηγίες που αποστέλλονται κάθε σχολικό έτος από 
το Υπουργείο Παιδείας. Όι συγκεκριμένοι μαθητές που 
πληρούν το κριτήριο επιτυχίας μπορούν να παραμεί¬ 
νουν στη δύναμη του τμήματος, εφόσον το δηλώσουν 
εγγράφως στο Διευθυντή της σχολικής τους μονάδας 
και αξιολογούνται όπως και οι υπόλοιποι μαθητές του 
τμήματος. 

6. Η διενέργεια της διαγνωστικής δοκιμασίας γίνεται 
με ευθύνη του Διευθυντή και με την επιστημονική επο- 
πτεία των Σχολικών Συμβούλων ειδικότητας (Φιλολόγων 
και Μαθηματικών). Ό χρόνος διενέργειας του διαγνω¬ 
στικού τεστ διαρκεί δύο συνεχόμενες διδακτικές ώρες. 
Όι διαγνωστικές δοκιμασίες (τεστ) συνδυάζσυν ερωτή¬ 
σεις διαφόρων τύπων, όπως ερωτήσεις συμπλήρωσης 
κενών, ανοιχτού τύπου, πολλαπλών επιλογών κ.ά., που 
διατυπώνονται από τους διδάσκοντες. 

7. Όι διαγνωστικές δοκιμασίες δεν λαμβάνονται υπό¬ 
ψη στην αξιολόγηση της επίδοσης τσυ μαθητή, αλλά 
τηρούνται στο φάκελο επίδοσης. 

8. Για την επίδοση των μαθητών στις διαγνωστικές 
δοκιμασίες ενημερώνονται οι γονείς των μαθητών κατά 
τις επισκέψεις τους στο σχολείο. 

9. Η αξιολόγηση των μαθητών κατά τη διάρκεια των 
τετραμήνων στα μαθήματα Υποστήριξης καθορίζεται 
στις παρ.1,2 του άρθρου 7. 

10. Στην αρχή του σχολικού έτους γίνεται με ευθύνη 
των Διευθυντών των Επαγγελματικών Λυκείων ενημέ¬ 
ρωση των μαθητών και των γονέων τους για το σκοπό 
και το ρόλο των υποστηρικτικών μαθημάτων.». 

Β. Ερευνητική Εργασία (Ριοίθοΐ) 

«Κατά την έναρξη του σχολικού έτους, εντός του πρώ¬ 
του δεκαπενθήμερου από την έναρξη των μαθημάτων 
συνέρχεται ο Σύλλογος Διδασκόντων σε ειδική συνεδρία 
για να εγκρίνει τα θέματα των Ερευνητικών Εργασιών, 
τα οπαία στη συνέχεια θα προταθσύν στους μαθητές 
της Α' τάξης του ΕΠΑ.Λ. για να επιλέξουν εκείνο που 
τους ενδιαφέρει. 

Όταν ολοκληρωθούν οι Ερευνητικές Εργασίες, στσ 
τέλος του τετραμήνου, οι μαθητές τις παρουσιάζουν σε 
ειδική εκδήλωση που οργανώνεται από το σχολείο στη 
σχσλική κοινότητα. Μετά και την παρουσίαση, οι μαθη¬ 
τικές ομάδες κάθε ερευνητικού θέματος υποβάλλουν 
προς αξιολόγηση τον ομαδικό φάκελο της Ερευνητικής 
τους Εργασίας, που περιλαμβάνει (α) ερευνητική έκθεση 
για το θέμα που μελέτησαν, τις ερευνητικές διαδικασίες 
που ακολούθησαν και τα συμπεράσματα της έρευνας, 
(β) ένα σχετικά με τσ θέμα και τα συμπεράσματα τους 
τέχνημα (αψίσα, ιστοσελίδα, βίντεο, πάστερ, φυλλάδιο, 
κατασκευή, κλπ) και (γ) ό,τι άλλα συμπληρωματικό υλικό 
σχετικό με την όλη εργασία τους κρίνουν τα μέλη της 
ερευνητικής ομάδας. Στο δεύτερο τετράμηνο προτείνο- 
νται και εγκρίνονται εκ νέου διαφορετικά θέματα από 
τους ίδιους καθηγητές που επέβλεπαν την εργασία στο 
πρώτο τετράμηνο. 

Τα κριτήρια αξιολάγησης του ερευνητικού έργου κάθε 
μαθητικής ομάδας αφορούν (α) στην ερευνητική διαδι¬ 
κασία που ακολούθησε η σμάδα, (β) στο περιεχάμενο 
της ερευνητικής εργασίας, (γ) στη γλώσσα και τη δομή 
της ερευνητικής έκθεσης και (δ) στον τρόπο της δημό¬ 
σιας παρουσίασης της σμαδικής εργασίας. Τα κριτήρια 
της «ερευνητικής διαδικασίας» και του «περιεχομένου» 
αξιολογούνται με συντελεστή βαρύτητας 30% σ καθέ¬ 
νας, ενώ τα δύσ επόμενα («Γλώσσα/δομή» και «παρου¬ 
σίαση») με συντελεστή 20% ο καθένας. 

Η αξιολόγηση του ομαδικού έργου γίνεται με βάση τον 
ομαδικό φάκελο της Ερευνητικής Εργασίας. Με σημείο 
εκκίνησης το βαθμά της ομαδικής εργασίας γίνεται και 
η βαθμολόγηση των μελών της ομάδας, με βάση το προ¬ 
σωπικό ημερολόγιο, τον ατομικό φάκελο των μελών και 
την προσωπική άποψη των υπεύθυνων εκπαιδευτικών 
για κάθε μέλος. 

Για το πρώτο τετράμηνο του σχολικού έτους 2011-2012, 
ως ατομικός βαθμός του μαθητή λογίζεται η ομαδική 
βαθμολογία της ομάδας εργασίας ταυ. Από το δεύτε¬ 
ρο τετράμηνο του σχολικού έτους 2011-2012, όπως και 
για τα επόμενα σχολικά έτη, εφαρμάζεται η ατομική 
αξιολάγηση των μαθητών σύμφωνα με τα παραπάνω 
πρσβλεπόμενα.» 

5. Η παρ. 4 ταυ άρθρου 10 αντικαθίσταται ως ακσλού- 
θως: «Δεν κατατίθεται βαθμολογία για τα μαθήματα 
των Θρησκευτικών, της Φυσικής Αγωγής καθώς και των 
μαθημάτων Υποστήριξης για όσσυς μαθητές έχσυν νο- 
μίμως απαλλαγή από την παρακολούθηση τους». 

6. Η ενότητα Α του άρθρου 13 του Π.Δ. 50/2008 αντι¬ 
καθίσταται ως ακσλούθως: 

«Α. Νέα Ελληνική Γλώσσα - Νεοελληνική Γλώσσα 

1. Για την εξέταση στη Νέα Ελληνική Γλώσσα της Α' 
τάξης Ημερήσιου και Εσπερινού Επαγγελματικού Λυκεί¬ 


ου δίνεται στους μαθητές σε φωτοαντίγραφσ ένα, δύσ 
ή και περισσάτερα κείμενα περιορισμένης έκτασης απά 
τον έντυπο ή/και τον ηλεκτρονικά λάγο, που αναφέρο- 
νται σε κοινωνικά, πολιτικά, πολιτιστικά, επιστημονικά ή 
άλλα θέματα της καθημερινής ζωής και έχουν νοηματική 
πληράτητα. Τ α κείμενα αυτά σχετίζονται με τα θέματα 
με τα οποία ασχολήθηκαν οι μαθητές στη διάρκεια της 
σχολικής χρονιάς. Οι μαθητές καλούνται: 

(α) Να δώσουν απαντήσεις σε ερωτήσεις με τις οποίες 
ελέγχεται κατά πάσο έγινε κατανοητό το περιεχόμενο 
του ή των κειμένων (π.χ. οπτικές από τις οποίες προ¬ 
σεγγίζεται η πραγματικότητα, επιχειρήματα συγγραφέα, 
προβλήματα που θέτει, θέσεις που υποστηρίζει κτλ.) 

(β) Να δώσουν απαντήσεις σε ερωτήσεις με τις οποίες 
ελέγχεται πώς γλωσσικά ή εξωγλωσσικά στοιχεία (πο- 
λυτροπικότητα) συγκροτούν την κειμενική ιδιαιτεράτη- 
τα των συγκεκριμένων κειμένων και συνεισφέρουν στη 
σύνδεση των κειμένων αυτών με την κοινωνική πραγ- 
ματικάτητα άπου ανήκουν, σύμφωνα με το Πρόγραμμα 
Σπουδών. Τα θέματα αυτά βαθμολογούνται με 40 μο/ 
άδες (α=20μ.-ΐ-β=20μ.). 

(γ) Να παραγάγουν κείμενο το οποίο, με αφετηρία 
ένα απά τα κείμενα που δίνονται, θα προσαρμάζεται σε 
διαφορετικό επικοινωνιακό πλαίσιο (π.χ. αλλαγή πομπού, 
δέκτη, περίστασης κτλ.) και θα ανήκει σε ίδιο ή ενδεχο¬ 
μένως διαφορετικό είδος κειμένου (π.χ. από συνέντευξη 
σε δοκίμιο, από διαφήμιση σε δσκίμιο με επιχειρημα¬ 
τολογία, από άρθρο εφημερίδας σε αναδιήγηση κτλ.), 
προκειμένου να αξιολογηθούν στοιχεία που σχετίζονται 
με την κατάκτηση των γραμματισμών του Προγράμμα¬ 
τος Σπουδών, ή (εναλλακτικά) με αφετηρία τα κείμενα 
που θα δοθούν να παραγάγουν (αφού μεταβληθεί το 
επικοινωνιακά πλαίσιο, π.χ. αλλαγή πομπού, δέκτη, πε¬ 
ρίστασης κτλ.) συγκεκριμένο είδος κειμένου, μέσω του 
οποίου να διατυπώνεται η συμφωνία ή διαφωνία τσυς 
με θέσεις, απάψεις και στάσεις που προβάλλονται στα 
κείμενα που έχουν δοθεί. Τ ο θέμα αυτά βαθμολογείται 
με 60 μονάδες.». 

2. Για την εξέταση στη Νεοελληνική Γλώσσα στη Β' 
και Γ' τάξη Ημερησίου Επαγγελματικού Λυκείου και στη 
Β', Γ και Δ’ τάξη Εσπερινού Επαγγελματικού Λυκείου 
δίνεται στους μαθητές σε φωτοαντίγραφο απάσπασμα 
κειμένου (δοκιμιακού, λογοτεχνικού, άρθρου κτλ.) μιας 
έως δύο σελίδων απά βιβλίο, εφημερίδα ή περιοδικά (ή 
κατασκευασμένο για το σκοπά της αξιολόγησης) που 
αναφέρεται σε κοινωνικά, πολιτικά, πολιτιστικά, επιστη- 
μσνικά ή άλλα θέματα της καθημερινής ζωής ’και έχει 
νοηματική πληρότητα. Τ ο κείμενο αυτό πρέπει να αντα- 
ποκρίνεται στην αντιληπτική ικανότητα των μαθητών και 
να σχετίζεται άμεσα ή έμμεσα με θεματικσύς κύκλσυς 
σικείους στους μαθητές απά τη σχολική διδασκαλία. Οι 
μαθητές εξετάζονται σε τρία θέματα ως ακολούθως: 

α) Δίδουν μια σύντομη περίληψη του κειμένου αυτού, 
της οποίας η έκταση καθορίζεται ανάλογα με την έκτα¬ 
ση και το νάημα του κειμένου. 

β) Απαντούν σε ερωτήσεις με τις οποίες ελέγχο¬ 
νται: 

ί) η κατανόηση του κειμένου (ιδεολογικά σημεία του 
κειμένου, επιχειρήματα συγγραφέα, προβλήματα που 
θέτει, κτλ.) 

ϋ) η οργάνωση τσυ λόγου (διάρθρωση, δομή διαίρεση 
και τιτλοφόρηση ενοτήτων, συνοχή, ενότητα, συλλογι¬ 
στική, κτλ.) 

ϋί) τα σημασιολογικά στοιχεία (σημασία λέξεων, συνώ¬ 
νυμα - αντώνυμα, κατασκευή φράσεων ή παραγράφων 
με ορισμένες λέξεις, αντικατάσταση λέξεων ή φράσεων 
κτλ.). 

ίν) η ικανάτητά τους να αναγνωρίζουν τη λειτουργία 
των μορφοσυντακτικών δομών, καθώς και να χειρίζο¬ 
νται αυτές τις δομές, ανάλογα με τους επικοινωνιακούς 
στάχους του κειμένου. 

γ) Συντάσσουν ένα κείμενο ενταγμένο σε επικοινωνι- 
ακά πλαίσιο με το οποίο κρίνουν ή σχολιάζουν κάποια 
σημεία του κειμένου ή αναπτύσσουν προσωπικές απά- 
ψεις, παίρνοντας αφορμή από το κείμενο. Η έκταση της 
ανάπτυξης αυτής καθορίζεται κατά προσέγγιση, χωρίς 
να υπερβαίνει τις 600 λέξεις. Το πρώτο θέμα βαθμολο¬ 
γείται με είκοσι πέντε (25) μονάδες, το δεύτερο θέμα 
βαθμολογείται με τριάντα πέντε (35) μονάδες, οι οποίες 
κατανέμονται σε επιμέρους ερωτήσεις, ενώ το τρίτο 
θέμα βαθμολογείται με σαράντα (40) μονάδες. Κατά τη 
βαθμολόγηση όλων των θεμάτων λαμβάνεται υπόψη η 
ορθογραφία, η δομή του κειμένου, ο λεξιλογικός πλού¬ 
τος, η ακρίβεια και η ορθότητα της διατύπωσης, καθώς 
και το περιεχόμενο. 

7. Η ενότητα Β του άρθρου 13 του Π.Δ. 50/2008 αντι¬ 
καθίσταται ως ακολούθως: 

«Β. Νέα Ελληνική Λογοτεχνία - Νεοελληνική Λογο¬ 
τεχνία 

1. Για την εξέταση στη Νέα Ελληνική Λογοτεχνία της 
Α' τάξης Ημερήσιου και Εσπερινού Επαγγελματικού 
Λυκείου δίνονται στους μαθητές δύο θέματα. Το κάθε 
θέμα περιλαμβάνει ένα ή (αν πρόκειται για ποιήματα) 
περισσότερα άγνωστα λογοτεχνικά κείμενα, ομοειδή ή 
ομόθεμα με τις διδακτικές ενότητες που διδάχτηκαν. Οι 
μαθητές καλούνται να επιλέξουν το ένα από τα δύο θέ¬ 
ματα. Ακριβώς επειδή είναι άγνωστα, είναι σημαντικό να 
έχουν δυνατότητα επιλογής. Οι μαθητές καλούνται: 

Σε περίπτωση που το δοσμένο κείμενο είναι αφηγη¬ 
ματικό ή θεατρικό: 

(Ια) Να διακρίνουν και να περιγράφουν τον κεντρικό 
λογοτεχνικό χαρακτήρα κάνοντας τις αντίστοιχες πα¬ 
ραπομπές στο κείμενο σε σχέση με τον κοινωνικό του 
ρόλο ως άνδρα ή γυναίκας, τα στερεότυπα που τον 
περιβάλλουν, τις σχέσεις των φύλων. Να αιτιολογήσουν 
τα παραπάνω, παραπέμποντας στο ιστορικό, κοινωνικό 
πλαίσιο στο οποίο εγγράφεται το κείμενο. 

(1β) Να εκφέρουν άποψη για το θέμα του κειμένου, 
συνδέοντας το με την καθημερινή τους εμπειρία ή 
εναλλακτικά 

(1β) Να διατυπώσουν το κεντρικό διακύβευμα - σύ¬ 
γκρουση σε ένα θεατρικό έργο. Οι ερωτήσεις αυτές 
βαθμολογούνται με Ια (25) -Ι- 1β (25) = 50 μονάδες (2α) 
Να μετατρέψουν κομμάτι του θεατρικού κειμένου σε 
αφηγηματικό λόγο. 

ή εναλλακτικά 

(2α) Να αλλάξουν τον αφηγητή της ιστορίας προκειμέ- 
νου να δοθεί έμφαση στη σημασία της «φωνής» (φωνή 
ενηλίκου, άνδρα, γυναίκας, νέου, νέας). 

(2β) Να συγγράφουν ένα μικρό κείμενο ως «διαφήμιση» ή 
βίβλιοπαρουσίαση ή κριτική για το κείμενο που θα δοθεί 
ή να τοποθετηθούν (αν συμφωνούν ή διαφωνούν και γιατΟ 
απέναντι σε κριτική που θα δοθεί, ή εναλλακτικά 

(2β) Να ταυτιστούν με κάποιον ήρωα του κειμένου και 
να γράψουν σελίδες του ημερολογίου του ή επιστολών 
του. 


Τα θέματα αυτά βαθμολογούνται με 2α (25) + 2β (25) = 
50 μονάδες Σε περίπτωση που το θέμα περιλαμβάνει 
δύο ή τρία ποιήματα, οι μαθητές καλούνται: 

(Ια) Να αναγνωρίσουν τα χαρακτηριστικά της παρα¬ 
δοσιακής και της μοντέρνας ποίησης και να διακρίνουν 
τα ποιήματα σε παραδοσιακά και μοντέρνα με βάση 
αυτά τα χαρακτηριστικά. 

(1β) Να τα κατατάξουν σε μια σειρά από το πιο παρα¬ 
δοσιακό ως το πιο υπερρεαλιστικό και, ενδεχομένως, να 
ανιχνεύσουν το λογοτεχνικό κίνημα στο οποίο εντάσ¬ 
σεται το καθένα. 

Οι ερωτήσεις αυτές βαθμολογούνται με Ια (30) + 1β 
(20) = 50 μονάδες 

(2α) Να εντοπίσουν τις πιο «ποιητικές» και τις πιο 
«καθημερινές» λέξεις στα ποιήματα και να τις τοποθε¬ 
τήσουν σε πίνακα με δύο ή περισσότερες στήλες. 

(2β) Να εντοπίσουν τα σύμβολα σε όσα ποιήματα 
υπάρχουν και να τα κατατάξουν σε κατηγορίες ανά¬ 
λογα με το είδος τους (αντικείμενα, φυσικά φαινόμενα, 
εικόνες, ήχοι). 

ή εναλλακτικά 

(2β) Να εντοπίσουν λυρικά ή δραματικά στοιχεία στα 
ποιήματα. 

Οι ερωτήσεις αυτές βαθμολογούνται με 2α (25) -ι- 2β 
(25) = 50 μονάδες». 

2. Η εξέταση στη Νεοελληνική Λογοτεχνία στη Β' τάξη 
Ημερησίου και Εσπερινού Επαγγελματικού Λυκείου ανα- 
φέρεται σε πεζό ή ποιητικό κείμενο που περιέχεται στη 
διδαχθείσα ύλη της αντίστοιχης τάξης, το οποίο δίνεται 
στους μαθητές σε φωτοτυπία μαζί με τις αναγκαίες 
σημασιολογικές ή άλλες διευκρινίσεις. Το κείμενο συ¬ 
νοδεύεται από πέντε ερωτήσεις που αναφέρονταί: 

α) στο συγγραφέα του έργου και σε γραμματολογι¬ 
κά στοιχεία που προκύπτουν άμεσα ή έμμεσα από το 
κείμενο (1 ερώτηση), 

β) στη δομή του κειμένου, στην επαλήθευση ή διάψευ¬ 
ση μιας κρίσης με βάση το κείμενο, σε παρατηρήσεις 
επί των εκφραστικών μέσων και τρόπων του κειμένου 
(υφολογική διερεύνηση, αφηγηματικές λειτουργίες, επι¬ 
λογές του δημιουργού σε διάφορα επίπεδα γλωσσικής 
ανάλυσης) (2 ερωτήσεις), 

γ) σε σχολιασμό ή στη σύντομη ανάπτυξη, σε 1-2 πα¬ 
ραγράφους, ορισμένων χωρίων του κειμένου (1 ερώ¬ 
τηση), 

δ) σε σχολιασμό αδίδακτου λογοτεχνικού κειμένου το 
οποίο δίνεται στους μαθητές επίσης σε φωτοτυπία και 
είναι ίσης, κατά προσέγγιση, δυσκολίας με το διδαγμένο 
(1 ερώτηση). 

Η ερώτηση της περίπτωσης α' βαθμολογείται με δεκα¬ 
πέντε (15) μονάδες, οι δύο ερωτήσεις της β' περίπτωσης 
με είκοσι (20) μονάδες η καθεμία, η ερώτηση της περί¬ 
πτωσης γ' με είκοσι πέντε (25) μονάδες και η ερώτηση 
της περίπτωσης δ’ με είκοσι (20) μονάδες. 

Σε περίπτωση κατά την οποία μία ερώτηση αναλύε¬ 
ται σε υποερωτήματα, η βαθμολογία που προβλέπεται 
γί αυτήν κατανέμεται ισότιμα στα υποερωτήματα, 
εκτός εάν κατά την ανακοίνωση των θεμάτων κα¬ 
θορίζεται διαφορετικός συντελεστής βαρύτητας γί 
αυτά». 

8. α. Ο τίτλος της ενότητας I του άρθρου 13 του Π.Δ. 
50/2008 αντικαθίσταται ως ακολούθως: 

«I. Εφαρμογές Πληροφορικής, Ευρωπαϊκή Ένωση (θε¬ 
σμοί και Πολιτικές)» 

β. Η ενότητα ΙΒ του άρθρου 13 του Π.Δ. 50/2008 κα- 
ταργείται. 

γ. Η ενότητα ΙΓ του άρθρου 13 του Π.Δ. 50/2008 ανα- 
ριθμείται σε ΙΒ. 

δ. Ο τίτλος της ενότητας ΙΓ του άρθρου 13 του Π.Δ. 50/2008 
αντικαθίσταται ως ακολούθως: «ΙΒ. Ναυτική Τέχνη». 

ε. Η ενότητα ΙΔ του άρθρου 13 του Π.Δ. 50/2008 ανα- 
ριθμείται σε ΙΓ. 

στ. Η ενότητα ΙΕ του ΠΔ 50/2008, όπως προστέθηκε 
με την παράγραφο 3 του άρθρου 1 του ΠΔ 43/2010 
αναριθμείται σε ΙΔ. 

9. α. Ο τίτλος του άρθρου 21 του Π.Δ. 50/2008 αντικα¬ 
θίσταται ως ακολούθως: 

«Εξαγωγή του ετήσιου προφορικού βαθμού κατά μάθη¬ 
μα, του βαθμού ετήσιας επίδοσης, του τελικού βαθμού 
των κλάδων». 

β. Οι παράγραφοι 1, 2 του άρθρου 21 του Π.Δ. 50/2008 
αντικαθίστανται ως ακολούθως: 

«1.Α) Ο Βαθμός Ετήσιας Επίδοσης των γραπτώς εξε- 
ταζομένων μαθημάτων, τα οποία χωρίζονται σε δύο 
κλάδους, της Α' τάξης του ΕΠΑ.Α. εξάγεται ως εξής: 

α) Γ ια τα μαθήματα Γ ενικής Παιδείας «Φυσικές Επιστή¬ 
μες», «Μαθηματικά» και «Ελληνική Γλώσσα» και εφόσον ο 
μαθητής δεν παρακολουθεί τα μαθήματα υποστήριξης: 

I. Ο Ετήσιος Προφορικός Βαθμός κάθε κλάδου εί¬ 
ναι ο Μέσος Όρος (Μ.Ο) των προφορικών βαθμών 
των δύο τετραμήνων του και δίνεται με προσέγγιση 
δεκάτου. 

ίί. Ο Τελικός Βαθμός κάθε κλάδου είναι ο Μέσος Όρος 
(Μ.Ο) του Ετήσιου Προφορικού Βαθμού του και του αντί¬ 
στοιχου Γραπτού βαθμού και δίνεται με προσέγγιση 
δεκάτου. 

ίίί. Ο Βαθμάς Ετήσιας Επίδοσης των γραπτώς εξετα- 
ζομένων μαθημάτων «Φυσικές Επιστήμες», «Μαθηματι¬ 
κά», «Ελληνική Γλώσσα» είναι ο Μέσος Όρος (Μ.Ο) των 
Τελικών Βαθμών των δύο κλάδων του και δίνεται με 
προσέγγιση δεκάτου. 

β) Γ ια το μάθημα Γ ενικής Παιδείας «Μαθηματικά» και 
εφόσον ο μαθητής παρακολουθεί το μάθημα Υποστή¬ 
ριξης: 

I. Ο Ετήσιος Προφορικός Βαθμός του μαθήματος Υπο¬ 
στήριξης είναι ο μέσος όρος (Μ.Ο.) των προφορικών 
βαθμών των δύο τετραμήνων και δίνεται με προσέγγιση 
δεκάτου. 

ίί. Ο Ετήσιος Προφορικής Βαθμός κάθε κλάδου είναι 
ο μέσος άρος (Μ.Ο.): των προφορικών βαθμών των δύο 
τετραμήνων του και του Ετήσιου Προφορικού βαθμού 
του μαθήματος Υποστήριξης και δίνεται με προσέγγιση 
δεκάτου. Πιο συγκεκριμένα: 

ίίί. (Βαθμός κλάδου Α' τετραμήνου + Βαθμός κλάδου Β' 
τετραμήνου + Ετήσιος Προφορικής Βαθμός μαθήματος 
Υποστήριξης) διαιρούμενο με το τρία. 

ίν. Ο Τελικός Βαθμός κάθε κλάδου είναι ο Μέσος Όρος 
(Μ.Ο) του Ετήσιου Προφορικού Βαθμού του και του αντί¬ 
στοιχου Γραπτού βαθμού και δίνεται με προσέγγιση 
δεκάτου. 

V. Ο Βαθμός Ετήσιας Επίδοσης του μαθήματος Γ ενικής 
Παιδείας «Μαθηματικά» είναι ο Μέσος Όρος (Μ.Ο) των 
Τελικών Βαθμών των δύο κλάδων του και δίνεται με 
προσέγγιση δεκάτου. 


γ) Γ ια το μάθημα Γ ενικής Παιδείας «Ελληνική Γλώσ¬ 
σα» και εφόσον ο μαθητής παρακολουθεί το μάθημα 
Υποστήριξης «Νέα Ελληνική Γλώσσα»: 

ί. Ο Ετήσιος Προφορικός Βαθμός του μαθήματος Υπο¬ 
στήριξης είναι ο μέσος όρος των προφορικών βαθμών 
των δύο τετραμήνων και δίνεται με προσέγγιση δε¬ 
κάτου. 

ίί. Ο Ετήσιος Προφορικής Βαθμός του κλάδου «Νέα 
Ελληνική Αογοτεχνία» είναι ο μέσος άρος (Μ.Ό.) των 
βαθμών των δύο τετραμήνων του και δίνεται με προ¬ 
σέγγιση δεκάτου. 

ίίί. Ο Ετήσιος Προφορικός Βαθμός του κλάδου «Νέα Ελ¬ 
ληνική Γλώσσα» είναι ο μέσος όρος (Μ.Ό.): των βαθμών 
των δύο τετραμήνων του και του Ετήσιου Προφορικού 
βαθμού του μαθήματος Υποστήριξης και δίνεται με προ¬ 
σέγγιση δεκάτου. Πιο συγκεκριμένα: (Βαθμός κλάδου Α' 
τετραμήνου + Βαθμός κλάδου Β' τετραμήνου -(- Ετήσιος 
Προφορικής Βαθμός μαθήματος Υποστήριξης) διαιρού¬ 
μενο με το τρία. 

ίν. Ό Τ ελικός Βαθμός κάθε κλάδου είναι ο Μέσος όρος 
(Μ.Ο) του Ετήσιου Προφορικού Βαθμού του και του αντί¬ 
στοιχου γραπτού βαθμού και δίνεται με προσέγγιση 
δεκάτου 

V. Ο Βαθμός Ετήσιας Επίδοσης του μαθήματος Γ ενικής 
Παιδείας «Ελληνική Γλώσσα» είναι ο Μέσος Όρος (Μ.Ο) 
των Τελικών Βαθμών των δύο κλάδων του και δίνεται 
με προσέγγιση δεκάτου. 

Β) Ο Βαθμός Ετήσιας Επίδοσης όλων των υπολοίπων 
γραπτώς εξεταζομένων μαθημάτων, τα οποία δεν χω¬ 
ρίζονται σε κλάδους, εξάγεται ως εξής: 

ί. Ο Ετήσιος Προφορικός βαθμός του μαθητή είναι ο 
Μέσος Όρος (Μ.Ο) των προφορικών βαθμών των δύο 
τετραμήνων και δίνεται με προσέγγιση δεκάτου. 

ίί. Ο Βαθμός Ετήσιας Επίδοσης των γραπτώς εξεταζο¬ 
μένων μαθημάτων είναι ο Μέσος Όρος (Μ.Ο) του ετήσιου 
προφορικού βαθμού με τον αντίστοιχο γραπτά βαθμό 
και δίνεται με προσέγγιση δεκάτου. 

2. Γ ια τα μαθήματα που δεν εξετάζονται γραπτώς: 
Φυσική Αγωγή και Ερευνητική Εργασία, βαθμός ετήσιας 
επίδοσης είναι ο ετήσιος προφορικός βαθμός. Ως ετή¬ 
σιος προφορικός βαθμός λογίζεται ο μέσος όρος των 
προφορικών βαθμών των δύο τετραμήνων και δίνεται με 
προσέγγιση δεκάτου. Γ ια τα μαθήματα Υποστήριξης ο 
ετήσιος προφορικός βαθμός τους δεν αποτελεί βαθμό 
ετήσιας επίδοσης διότι συνυπολογίζονται για την εξα¬ 
γωγή του Ετήσιου Προφορικού Βαθμού των μαθημάτων 
Μαθηματικά και Ελληνική Γλώσσα.». 

10. Μετά το πρώτο εδάφιο της παραγράφου 1 του 
άρθρου 22 του Π.Δ. 50/2008 προστίθεται εδάφιο ως 
ακολούθως: «Ειδικά για την Α' τάξη ο Βαθμός Ετήσιας 
Επίδοσης του μαθήματος Ερευνητική Εργασία (ΡγοΙθοϊ) 
συνυπολογίζεται για την εξαγωγή του Γενικού Μέσου 
'Όρου (Γ.Μ.Ό.).» 

11. Η παράγραφος 2 του άρθρου 22 του Π.Δ. 50/2008 
αντικαθίσταται ως ακολούθως: «Για τα μαθήματα τα 
οποία δεν εξετάζονται γραπτώς ο βαθμάς ετήσιας επί¬ 
δοσης των μαθητών σε αυτά αναγράφεται στο απολυ¬ 
τήριο ή αποδεικτικά, στα υπηρεσιακά βιβλία καθώς και 
στα αποδεικτικά σπουδών». 

12. Η παράγραφος 3 του άρθρου 23 του Π.Δ. 50/2008 
αντικαθίσταται ως ακολούθως: 

«3.Τα απολυτήρια και τα πτυχία εκδίδονται μία φορά 
και δεν αλλάζουν. Τα απολυτήρια και τα πτυχία των 
Ιδιωτικών ΕΠΑ.Λ. θεωρούνται και επικυρώνονται από τον 
Διευθυντή Δευτεροβάθμιας Εκπαίδευσης.». 

13. Μετά το πρώτο εδάφιο της παραγράφου 3 της 
ενότητας Α του άρθρου 24 του Π.Δ. 50/2008 το οποίο 
αντικαταστάθηκε από την παράγραφο 5 του άρθρου 1 
του Π.Δ. 43/2010 προστίθενται τα εξής εδάφια: «Για 
τους μαθητές της Α' τάξης του ΕΠΑ.Α., οι οποίοι πα- 
ραπέμφθηκαν στην ειδική εξεταστική περίοδο του 
Σεπτεμβρίου του ιδίου έτους στο μάθημα της Ερευ¬ 
νητικής Εργασίας, έχοντας βαθμό ετήσιας επίδοσης 
στο μάθημα αυτό μικρότερο του εννέα και πέντε δέ¬ 
κατα (9,5), επιλέγεται το θέμα στο οποίο υστέρησαν 
περισσότερο (από τα δυο με τα οποία ασχολήθηκαν 
συνολικά κατά τη διάρκεια της σχολικής χρονιάς) 
και οι επιβλέποντες εκπαιδευτικοί ορίζουν τμήματα 
της ερευνητικής εργασίας που κρίνουν ότι πρέπει να 
επεξεργαστούν εκ νέου. Το Σεπτέμβριο υποβάλλουν 
διορθωμένη την εργασία τους μαζί με το προσωπικό 
τους ημερολόγιο και τον ατομικό τους φάκελο προς 
επανα-αξιολόγηση. 

Οι μαθητές της Α' τάξης του ΕΠΑ.Λ., οι οποίοι έχουν 
βαθμό ετήσιας επίδοσης μικρότερο του εννέα και πέντε 
δέκατα (9,5) στα μαθήματα Φυσικές Επιστήμες ή/και 
Μαθηματικά ή/και Ελληνική Γλώσσα παραπέμπονται 
στην ειδική εξεταστική περίοδο του Σεπτεμβρίου του 
ιδίου έτους και εξετάζονται γραπτά μόνο σε εκείνον 
τον κλάδο που ο Τελικός Βαθμός του είναι μικρότερος 
του εννέα και πέντε δέκατα (9,5). 

Οι μαθητές δεν παραπέμπονται στην ειδική εξετα¬ 
στική περίσδσ του Σεπτεμβρίου στα μαθήματα Υπσ- 
στήριξης». 

14. Το τελευταίο εδάφιο της παραγράφου 2 του άρ¬ 
θρου 25 του Π.Δ. 50/2008 αντικαθίσταται ως ακολού¬ 
θως: «Ειδικά τα μαθήματα Εφαρμογές Πληροφορικής 
και Ευρωπαϊκή Ένωση (Θεσμοί και Πολιτικές), εξετά¬ 
ζονται μόνο προφορικά και ο Μέσος Όρος των δύο 
Βαθμών των δύο καθηγητών είναι ο Βαθμός Ετήσιας 
Επίδοσης του μαθητή. Στο μάθημα «Ερευνητική Εργα¬ 
σία (ΡΓθ]θθί)» οι μαθητές αυτής της κατηγορίας δεν 
αξιολογούνται.». 

15. Η παράγραφος 5 του άρθρου 25 του Π.Δ. 50/2008 
αντικαθίσταται ως ακολούθως: «5.0ι υπαγόμενοι στις 
διατάξεις του παρόντος άρθρου υποβάλλουν στο οικείο 
ΕΠΑ.Λ. τα απαιτούμενα δικαιολογητικά που προβλέπο- 
νται στην υπ’ αριθμ. ΣΤ5/71/1-12-1986 (ΦΕΚ 834 Β') Κοινή 
Υπουργική Απόφαση καθώς και στην υπ’αριθμ.ΣΤ5/29/18- 
05-1987 Εγκύκλιο του Υπουργείου Παιδείας και σχετική 
αίτηση, τουλάχιστον δέκα (10) ημέρες πριν τη λήξη των 
μαθημάτων του Β' τετραμήνου.». 

16. Προστίθεται παράγραφος 3 στο άρθρο 33 του 
Π.Δ. 50/2008 ως ακολούθως: «3. Κατά το σχολικό έτος 
2011-2012, οι κάτοχοι απολυτηρίου Γενικού Λυκείου ή 
τίτλου ισοτίμου προς αυτό, εγγράφονται στη Β' τάξη 
του ΕΠΑ.Λ. σύμφωνα με την περίπτωση 2βΙ της παρ. 
7 του άρθρου 47 του Ν.3848/2010 στους Τομείς Πλοι¬ 
άρχων Εμπορικού Ναυτικού ή Μηχανικών Εμπορικού 
Ναυτικού με βασική προϋπόθεση να παρακολουθούν 
υποχρεωτικά πέρα από τα μαθήματα του Τομέα τους 
τα μαθήματα της Α' τάξης του ΕΠΑ.Λ. «Ναυτική Τέχνη», 
«Τεχνικό Σχέδιο», «Εφαρμογές Πληροφορικής». 


Τα μαθήματα «Ναυτική Τέχνη», «Τεχνικό Σχέδιο», 
«Εφαρμογές Πληροφορικής», τα οποία είναι γραπτώς 
εξεταζόμενα, λαμβάνονται υπόψη για την εξαγωγή 
του Γενικού Μέσου Όρου (Γ.Μ.Ο) των μαθημάτων της 
Β' τάξης του ΕΠΑ.Λ καθώς και για την προαγωγή 
τους στην επόμενη τάξη σύμφωνα με το άρθρο 24 
του Π.Δ.50/2008.». 

Άρθρο 2 

Η ισχύς του παρόντος αρχίζει από το σχολικό έτος 
2011 - 2012 . 

Στον Υπουργό Παιδείας, Δια Βίου Μάθησης και Θρη¬ 
σκευμάτων αναθέτσυμε τη δημοσίευση και εκτέλεση 
του παρόντος Προεδρικού Διατάγματος. 

Ιωάννινα, 3 Μάΐου 2012 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΦΥΠΟΥΡΓΟΣ ΠΑΙΔΕΙΑΣ, 

ΑΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

ΠΑΡΑΣΚΕΥΗ ΧΡΙΣΤΟΦΙΛΟΠΟΥΛΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ: 62 
Καταγραφή, αποτύπωση και τεκμηρίωση 
άυλων πολιτιστικών αγαθών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθρου 5 του Ν. 3028/2002 «Για την προστασία 
των Αρχαιοτήτων και εν γένει της Πολιτιστικής Κληρο¬ 
νομιάς» (Φ.Ε.Κ. Α' 153) 

β. του Ν. 3521/2006 «Κύρωση της Σύμβασης της 
υΝΕΒΘΟ για την προστασία της άυλης πολιτιστικής 
κληρονομιάς» (Φ.Ε.Κ. Α' 275) 

γ. του Π.Δ. 191/2003 «Οργανισμός Υπουργείου Πολιτι¬ 
σμού» (Φ.Ε.Κ. Α' 146) 

δ. του άρθρου 90 του κώδικα νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.Δ. 63/2005 (ΦΕΚ Α' 98). 

ε. του Π.Δ. 186/2009 «Συγχώνευση των Υπουργεί¬ 
ων Πολιτισμού και Τουριστικής Ανάπτυξης» (ΦΕΚ Α' 
213). 

στ. του Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ Α' 221). 

ζ. του Π.Δ. 110/2011 «Διορισμός Αντιπροέδρων της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 243). 

2. Το γεγονός ότι από τις διατάξεις του παρόντος 
Διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Την αριθ. 79/2012 γνωμοδότηση τσυ Συμβουλίου 
της Επικρατείας, ύστερα από πρόταση του Υπουργού 
Πολιτισμού και Τουρισμού, αποφασίζουμε: 

Άρθρο 1 

Τρόποι καταγραφής, αποτύπωσης 
και τεκμηρίωσης άυλων πολιτιστικών αγαθών. 

Ως καταγραφή, αποτύπωση και τεκμηρίωση των άυ¬ 
λων πολιτιστικών αγαθών νοείται: 

α. Η αποτύπωση σε γραπτή μορφή, ήχου, εικόνας ή 
ήχου και εικόνας προφορικών παραδόσεων, μουσικής, 
τραγουδιών, χορών, τεχνών του θεάματος εκφράσεων, 
συμπεριλαμβανομένης και της γλώσσας, γνώσεων και 
πληροφοριών, όπως είναι οι μύθοι, οι διηγήσεις, τα έθιμα, 
οι κοινωνικές πρακτικές, οι δεξιότητες που συνδέονται 
με την παραδοσιακή χειροτεχνία, οι τελετουργίες και 
πρακτικές που αφορούν στη φύση και το σύμπαν και 
άλλα δρώμενα. Η καταγραφή, αποτύπωση και τεκμηρί¬ 
ωση αφορά και στους χώρους που συνδέονται με τα 
άυλα πολιτιστικά αγαθά. Η ηχητική αποτύπωση πραγ¬ 
ματοποιείται με επιτόπια έρευνα και συνεντεύξεις. Η 
οπτική αποτύπωση πραγματοποιείται με φωτογράφη¬ 
ση, βιντεοσκόπηση, κινηματογράφηση και κάθε άλλο 
πρόσφορο μέσο. 

β. Η επιστημονική έρευνα και μελέτη των στοιχείων 
της καταγραφής και αποτύπωσης της περίπτωσης α. 

γ. Η συγκρότηση αρχείων από τις ανωτέρω καταγρα¬ 
φές, αποτυπώσεις και τεκμηριώσεις. 

δ. Η συγκρότηση συλλογών και αρχείων από υλικά 
τεκμήρια που συνδέονται με τα άυλα πολιτιστικά αγα¬ 
θά. 

ε. Η ψηφιοποίηση αρχείων και λοιπών στοιχείων σχε¬ 
τικών με τα άυλα πολιτιστικά αγαθά. 

Άρθρο 2 

Αρμόδιες Υπηρεσίες και Φορείς 

1. Αρμόδια υπηρεσία του Υπουργείου Πολιτισμού και 
Τουρισμού για την καταγραφή, την αποτύπωση και την 
τεκμηρίωση των άυλων πολιτιστικών αγαθών σύμφω¬ 
να με τα κριτήρια της παραγράφου 2 του παρόντος 
άρθρου είναι το Τμήμα Παραδοσιακού και Σύγχρονου 
Λαϊκού Πολιτισμού της Διεύθυνσης Νεώτερης Πολιτι¬ 
στικής Κληρονομιάς που υπάγεται στη Γ ενική Διεύθυν¬ 
ση Αρχαιοτήτων και Πολιτιστικής Κληρονομιάς. Η ως 
άνω Διεύθυνση είναι αρμόδια για τον συντονισμό των 
σχετικών ενεργειών και δράσεων με άλλους φορείς. 
Οι καταγραφές, οι αποτυπώσεις και οι τεκμηριώσεις 
συγκεντρώνονται στην παραπάνω Διεύθυνση και όσες 
κρίνονται αξιόλογες, κατατίθενται και στη Διεύθυνση 
Εθνικού Αρχείου Μνημείων. 

2. Αλλες δημόσιες υπηρεσίες, νομικά πρόσωπα δημο¬ 
σίου ή ιδιωτικού δικαίου, μουσεία και φορείς μπορούν, 
μετά από αίτησή τους και εισήγηση της Διεύθυνσης 
Νεώτερης Πολιτιστικής Κληρονομιάς, με απόφαση του 
Υπουργού Πολιτισμού και Τουρισμού να αναγνωριστούν 
ως φορείς καταγραφής, αποτύπωσης και τεκμηρίωσης 
άυλων πολιτιστικών αγαθών, εφ’ όσον πληρούν τις κά¬ 
τωθι προϋποθέσεις: 

α. Αναπτύσσουν επιστημονική δραστηριότητα σχετική 
με την άυλη πολιτιστική κληρονομιά. 

β. Έχουν συγκροτήσει και διατηρούν αρχείο σχετικό 
με τα άυλα πολιτιστικά αγαθά. 

γ. Στελεχώνονται από εξειδικευμένο επιστημονικό 
προσωπικό. 

δ. Διαθέτουν υποδομή κατάλληλη για την επιστημο¬ 
νική επεξεργασία και μελέτη, την αρχειοθέτηση και τη 
φύλαξη των καταγραφών, αποτυπώσεων, τεκμηριώσεων 
συλλογών και αρχείων. 


ε. Έχουν στο ενεργητικό τους αποδεδειγμένο έργο, 
όπως εκδόσεις, δημοσιεύσεις, διοργάνωση εκθέσεων, 
συνεδρίων, συναντήσεων ή άλλων επιστημονικών εκδη¬ 
λώσεων συναφών με τα άυλα πολιτιστικά αγαθά. 

στ. Εξασφαλίζουν και μεριμνούν για την εκκαθάριση 
όλων των δικαιωμάτων πνευματικής ιδιοκτησίας που 
ενδεχομένως υπάρχουν στις συλλογές τους, έτσι ώστε 
να είναι δυνατή η περαιτέρω διάθεση και χρήση για 
εμπορικούς ή μη σκοπούς των άυλων πολιτιστικών 
αγαθών τους με απόφαση του Υπουργού Πολιτισμού 
και Τουρισμού μετά από γνωμοδότηση των καθ' ύλην 
αρμοδίων κατά περίπτωση Συμβουλίων του Υπουργεί¬ 
ου Πολιτισμού και Τουρισμού πέραν του αρχικού σκο¬ 
πού της εκπλήρωσης της δημόσιας αποστολής τους. 

ζ. Διατηρούν και ενημερώνουν τον κατάλογο των άυ¬ 
λων πολιτιστικών αγαθών που διατηρούν στην κατοχή 
τους και τον διαθέτουν με άδειες κατάλληλες για πε¬ 
ραιτέρω χρήση. 

3. Δημόσιες υπηρεσίες, νομικά πρόσωπα δημοσίου ή 
ιδιωτικού δικαίου, μουσεία και φορείς που έχουν προ- 
βεί σε ψηφιοποίηση άυλων πολιτιστικών αγαθών, υπο- 
χρεούνται να τα διαθέτουν από σταθερό Κανονιστικό 
Αναγνωριστικό Πόρου (υηίίοππ ΒβεουΓΟθ ΙάθπΐίίίθΓ), 
να διασφαλίζουν τη διαλειτουργικότητα των πληρο¬ 
φοριακών τους υποδομών, σύμφωνα με την κείμενη 
νομοθεσία, και τη μέγιστη δυνατή χρήση ανοιχτών 
προτύπων. 

4. Στην περίπτωση που τα άυλα πολιτιστικά αγαθά, 
συλλέγονται, καταγράφονται, τεκμηριώνονται, υφίστα- 
νται επεξεργασία και ψηφιοποιούνται από δημόσιες 
αρχές ή τρίτους με χρήση δημοσίων πόρων ή απο¬ 
τελούν αντικείμενο παροχής υπηρεσιών για το οποίο 
απαιτείται δημόσιος διαγωνισμός, αυτοί υποχρεούνται 
να εξασφαλίζουν από τον δικαιούχο των δικαιωμάτων 
πνευματικής ιδιοκτησίας και συγγενικών δικαιωμάτων 
επί των σχετικών άυλων πολιτιστικών αγαθών; 

α) τη μεταβίβαση σε αυτούς των δικαιωμάτων πνευ¬ 
ματικής ιδιοκτησίας επί των άυλων πολιτιστικών αγα¬ 
θών, των συλλογών αυτών και των σχετικών μεταδε- 
δομένων ή 

β) την παροχή σε αυτούς των αδειών που είναι απα¬ 
ραίτητες προκειμένου να μπορούν να προβαίνουν στις 
ενέργειες που προβλέπονται στο παρόν και να μην 
περιορίζεται η περαιτέρω χρήση και αξιοποίηση για 
εμπορικούς ή μη σκοπούς των άυλων πολιτιστικών αγα¬ 
θών, των συλλογών αυτών και των σχετικών μεταδεδο- 
μένων από οποιαδήποτε άλλη δημόσια αρχή ή τρίτο, 
εφόσον εκπληρώνεται ο αρχικός σκοπός της δημόσιας 
αποστολής τους και υπό την προϋπόθεση ότι το περι¬ 
εχόμενό τους δεν αλλοιώνεται ή διαστρεβλώνεται με 
οποιονδήποτε τρόπο, καθώς και δεν γίνεται αναφορά 
στην πηγή προέλευσής τους και στην ημερομηνία τε¬ 
λευταίας επικαιροποίησής τους. 

Άρθρο 3 

Συντονισμός καταγραφής 

1. Οι Υπηρεσίες, τα πρόσωπα και οι φορείς που πλη¬ 
ρούν τα κριτήρια της παραγράφου 2 του προηγούμενου 
άρθρου και αναλαμβάνουν το έργο της καταγραφής. 

αποτύπωσης και τεκμηρίωσης άυλων πολιτιστικών αγα¬ 
θών, καταθέτουν ετήσιο επιστημονικό πρόγραμμα στη 
Διεύθυνση Νεώτερης Πολιτιστικής Κληρονομιάς, η οποία 
μπορεί να εισηγηθεί την ένταξή του στο Επιχειρησιακό 
Πρόγραμμα της Διεύθυνσης, πσυ εγκρίνεται από τον 
Υπουργό Πολιτισμού και Τουρισμού. 

2. Για την πληρότητα της ενημέρωσης στσν τομέα 
καταγραφής και αποτύπωσης πολιτιστικών αγαθών 
οι υπηρεσίες, τα πρόσωπα και οι φορείς της παρα¬ 
γράφου 2 του άρθρου 2 καταθέτουν στη Διεύθυνση 
Νεώτερης Πολιτιστικής Κληρονομιάς αντίγραφο κατα¬ 
λόγων καταγεγραμμένων άυλων πολιτιστικών αγαθών, 
τσν σποίο υποχρεούνται να ενημερώνσυν ανά τρία 
(3) έτη. 


Άρθρο 4 
Έναρξη ισχύος 

Η ισχύς του παρόντος προεδρικού διατάγματος αρ¬ 
χίζει από τη δημοσίευσή του στην Εφημερίδα της Κυ- 
βερνήσεως. 

Στσν Υπουργό Πολιτισμού και Τουρισμού αναθέτουμε 
τη δημοσίευση και εκτέλεση τσυ παρόντος διατάγ¬ 
ματος. 

Ιωάννινα, 3 Μα'ΐου 2012 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

ΠΑΥΛΟΣ ΓΕΡΟΥΛΑΝΟΣ 

